Rikunarita-ORG/Wikinium huggingface dataset:
# Lady Gaga

| Lady Gaga |
| --- |
| Gaga at the inauguration of Joe Biden in 2021 |
| Kamundagan | Stefani Joanne Angelina Germanotta  (1986-03-28) Marso 28, 1986 New York City, U.S. |
| Trabaho | * Singer
* songwriter
* actress
* record producer
 |
| Mga taon na aktibo | 2001–present |
| Organisasyon | * Born This Way Foundation
* Haus Laboratories
 |
| Mga magurang | * Cynthia Germanotta
* Joseph Germanotta
 |
| Sadiring-tao | Natali Germanotta (sister) |
| Mga gawad | Full list |
| **Musical career** |
| Mga genre | * Pop
* dance
* electronic
* jazz
 |
| Mga instrumento | * Vocals
* piano
* guitar
 |
| Mga tatak | * Def Jam
* Cherrytree
* KonLive
* Streamline
* Interscope
 |
| Katakod na akto | * Lady Starlight
* Tony Bennett
* Bradley Cooper
 |
|  |
| Websityo |
| ladygaga.com |

Si **Stefani Joanne Angelina Germanotta** (/ˈstɛfəni ˌdʒɜːrməˈnɒtə/ *STEF-ən-ee JUR-mə-NOT-ə*; namundag kan Marso 28, 1986), bistado sa pangaran na **Lady Gaga**, sarong Amerikanang parakanta, parasurat-kanta, asin aktres. Nagpuon siya magkanta asin mag-arte sa saiyang eskwelehan kan siya hoben asin nagkaklase pa. Siya nagklase nin Collaborative Arts Project 21 sa New York University's Tisch School of the Arts, bago siya mag-untok asin ipadagos an musika. Pagkatapos sa Def Jam Recordings na nakanselar asin an saiyang kontrata, siya nagtrabaho bilang sarong tagasurat nin kanta para sa Sony/ATV Music Publishing, kun sain siya nagbale sa Interscope Records asin Akon's label, KonLive Distributionkan 2007. Si Gaga nagsikat pagkasunod na taon para sa saiyang debut studio album pasiring sa kasikatan kan sumunod na tao kan saiyang debut studio album, *The Fame,* asin an sikat na solong "Just Dance" asin "Poker Face". An album nakaluwas kaiba an EP *The Fame Monster* (2009), na nagtao saiyang onra asin halangkaw na kita "Bad Romance", "Telephone", asin "Alejandro".

## Kataytayan nin mga ladawan

* Lady Gaga sa Bangkok
* Lady Gaga National anthem
* Lady Gaga Golden Globes 2019
* Lady Gaga, at Monreal, July 2, 2014
# Metal

Sarong metal sa korteng baruto hali sa dae-pigtataklang steel, sarong alloy na dakulang pigbibilog nin bakal, karbon, asin kromyo
An **metal** (gikan sa Griyegong μέταλλον *métallon*, "mina, metal") iyo sarong materyal na, kun preskong naprepara, napakintab, o nabari, nagpapahiling nin lustrong hitsura, asin marhay an pagdara nin elektrisidad asin init. An mga metal tipikal na kapag pigpukpok manipis asin malaba sana o napapalaba sa paagi nin pagbutong na dae nababari (pwede magin wire). An metal pwede magin sarong elementong kimikal arug kan bakal; sarong alloy arug kan dae-pigtataklang steel, o sarong molekular na kompuwesto arug kan polimerikong sulfur nitride.

An uusipon kan mga naprosesong metal iyo pighohona na nagpoon sa paggamit kan tanso harus 11,000 taon na an nakaagi. An bulawan, pirak, bakal (bilang meteyorikong bakal), tingga, asin brass iyo nagagamit naman bago pa an pinakaenot na bistong pagluwas kan bronse kaidtong ikalimang milenyo BCE. An subsekwentong nahaman iyo kabali an produksyon kan mga suanoy na porma kan steel; an pagkadiskobre kan sodyo—an pinakaenot na magiang metal—kaidtong 1809; an pagsakat kan mga modernong alloy steel, asin, poon kan pagtatapos kan Ikaduwang Gerang Pankinaban, an pagkahaman kan mga mas sopistikadong alloy.

## Panluwas na takod

* ASM International Archived 2021-05-06 at the Wayback Machine. (nagligad na American Society for Metals)
* Strong as Titanium, Cheap as Dirt: New Steel Alloy Shines
* The Minerals, Metals & Materials Society Home Page
# Solusyon (kimika)

Paggibo nin maasgad na tubig na solusyon sa paagi nin pagtunaw kan tablang asin (NaCl) sa tubig. An asin iyo an solute sagkod an tubig iyo an solvent.
Sa kimika, an **solusyon** (Ingles: *solution*) iyo sarong espesyal na klase nin salak na homogeneous na pigbibilog nin duwa o mas dakol na mga substansya. Sa arug kaiyang salak (*mixture*), an solute iyo an substansyang natunaw sa lain pang substansya, na iyo an solvent. An prosesong pagsalak kan sarong solusyon nangyayari sa sukol kun sain yaon an mga epekto kan kimikal na polaridad, na minaresulta sa mga interaksyon na ispesipiko sa solbasyon (*solvation*). An solusyon iyo harus igwa nin kamugtakan kan solvent kun sain an solvent iyo an mas dakulang praksyon kan salak, na iyo an bistong kaso.

Sarong importanteng parametro kan solusyon iyo an konsentrasyon, na iyo sarong sukol kan bilang nin solute sa sarong aram na bilang nin solusyon o solvent. An terminong "tubigong solusyon" o "*aqueous solution*" iyo ginagamit kun saro sa mga solvent iyo tubig.

## Mga karakter

* An solusyon iyo sarong salak na homogeneous (*homogeneous mixture*) nin duwa o mas dakol na mga substansya.
* An mga partikulo nin solute sa solusyon dae mahihiling nin mata.
* An solusyon dae minatugot nin tama kan liwanag para maglakop sa purakang direksyon.
* An solusyon iyo pusog.
* An solute gikan sa solusyon iyo dae maisusuway gamit an pag-sara (*filtration*) (o sa mekanikal na paagi).
* Ini iyo pigbibilog sana nin sarong hitsura.

## Toltolan
# The Argus (Melbourne)

An lumang opisina kan The Argus, 1846
An edipisyo kan The Argus kan taon 1927
An **The Argus** sarong pang-agang peryodiko na aldawan, pinupublikar sa Melbourne, Australya, tinogdas kan 1846 asin nagsara kan 1957. Ini an konsideradong peryodikong popular basahon kadtong panahon na idto. Bistong gayo bilang konserbatibong peryodiko kan haros sa lawig na panahon nagluluwas siya, ini nagin makawala asin radikal magpoon kan 1949. An kakompetensya kaini iyo an The Age, na mas liberal an paninindogan, rogaring ni David Syme.

## Toltolan
# Margaret Thatcher

Si Margaret Thatcher
Ladawan:Signature of Margaret Thatcher.svgPirma ni Margaret Thatcher
Si **Margaret Thatcher** (Roberts,kan dai pang agom, Oktobre 13, 1925 - Abril 8 2013) sarong pulitiko na kaapil sa British Conservative Party asin Primer Ministro kan Reyno Unido poon 1979 sundo 1990, asin siya an pamayo kan Conservative Party poon 1975 abot 1990. Masabi na siya na an pinakahaloy na nagtukaw bilang Primer Ministro kan Britany sa ngonyan na ika-20ng siglo asin siya mansana an babae na nagkapot kan siring na katongdan. Sarong peryodistang Sobyet binansagan siyang "Babaeng Lansang", huli sa saiyang matagas na panindogan sa pulitika asin huli sa istilo kan saiyang liderato. Komo Primer Ministro, nabantog aporon an mga palakaw niya sa paggogobyerno na "Thatcherismo".

Siya enot nagin sarong kimiko bago nagin abogado dangan naelehir na Miyembro kan Parlamento (MP) para sa Finchley kan taon 1959. Dangan si Edward Heath pignombrahan siyang Sekretarya nin Estado sa Edukasyon asin Syensia sa saiyang 1970ng gobyerno. Kan 1975, nadaog ni Thatcher si Heath sa eleksyon para sa liderato sa Partido Conservativo mala ta siya na an nagtindog na lider kan Oposisyon asin huli ngane kaini siya an pinakaenot na babae na namoon sa sarong mayor na partido pulitika. Nagin si Thatcher Primer Ministro kan siya nanggana sa eleksyon heneral.

## Toltolan
# Ganges

An Ganges sa Varanasi
View of Ghats across the Ganges, Varanasi
An **Ganges** (sa Indya: *Ganga*, sa Bangladesh: *Padma*) iyo sarong salog na nagbubulos kapwa sa Indya asin sa Bangladesh. An 2,704 km (1,680 mi) na salog naggikan sa solnopan na Himalaya sa estado kan Uttarakhand sa Indya. Ini nagbubulos pasiring sa habagatan asin sa sirangan sa paagi kan Gangetic plain kan Amihanan na Indya, nagreresibi sa toong tampi kan salog na tributaryo, an Yamuna, na kun saen naggikan man sa solnopan na Himalaya kan Indya asin nagkapirang walang tampi kan salog na tributaryo gikan sa Nepal na nagkokontribwir sa dakul niyang bulos. Sa estado kan West Bengali, Indya, an feeder canal na naghale sa saiyang toong tampi kan salog nagpasiring sa 50% kan saiyang bulos pasiring sa habagatan, artipisyalmemteng nagsusugpon kaan sa salog Hoooghly. An Ganges nagpapadagos pasiring sa Bangladesh, an saiyang ngaran nagbago asin nagin Padma. Ini kaiba an Jamuna, an ibabang bulos kan Brahmaputra, asin man an Meghna, nagbibilog sa mayor na sabang kan Sabang Ganges, asin nagbabawas pasiring sa Bay of Bengal.An sistemang Ganges-Brahmaputra-Meghna iyo an ikatulong pinakadakula na salog sa kinaban sa pagdiskarga.

An mayor na stem kan Ganges nagpoon sa banwaan kan Devprayag, sa confluence kan Alaknanda, kun saen an source stream sa hidrolohiya nin huli ta an pinakahalaba, asin an Bhagirathi, na nagkokonsiderar kan source stream sa mitolohiyang Hindu.

An Ganges sarong linya nin buhay sa milyones katawo na nakaestar sa basin asin nakadepende sa saiya para sa pan-aroaldaw na pangangaipo. Ini importanteng marhay poon pa kan halawig na panahon an nakaagi, na an mga dating probinsya o imperyal na kabisera siring kan Pataliputra, Kannauj, Kara, Munger, Kashi, Patna, Hailjipur, Delhi, Bhagalpur, Murshidabad, Baharampur, Kampilya asin Kolkata manunuparan sa tampi kan salog na tributaryo asin kasugpon kan waterways. An salog erokan kan haros 140 na espesye nin sira, 90 na espesye nin ampibyano, reptilya asin mamalya kabali na an madali nang mapuho na mga espesye siring kan gharial asin South Asian river dolphin. An Ganges an pinakasagradong salog para sa mga Hindu. Ini sinasamba bilang an diosa Ganga sa Hinduismo.

## Toltolan
# David Bowie

Si David Bowie (2002)

Si **David Robert Jones** (8 Enero 1947 – 10 Enero 2016), mas bisto sa pangaran na David Bowie (/ˈboʊ.i/),[1] sarong Ingles ma parakanta, kompositor. parapagibong record, pintor asin actor. Limang dekada siya nabantog bilang tagatolod kan musikang popular, asin minibidbid kan mga kritiko asin mga musiko bilang sarong innovator sa mga trabaho niya kan mga taon 1970.

Nagadan si bowie huli sa kanser sa katoy.

## Mga panluwas na takod

* Nagpakol mga kanta niya nin halangkaw. Kinua 14-1-16.

## Toltolan
# Kantang banwaan

Sa musika, pig-aapod na **kantang banwaan** (Ingles: *folk music*) iyo an tradisyunal na musika asin an *genre* na tuminambo gikan sa pagbuhay liwat kaini kaidtong ika-20ng siglo.

## Toltolan
# Desyerto

Basud na duna sa Rub' al Khali ("Empty quarter") kan Arabia
Sa heograpiya, an **desyerto** iyo an sarong porma nin tanawon na bakong masyadong nauuranan. Sa pangkagabsan, nangangahulugan an desyerto bilang mga lugar na nakakaresibi nin pag-uran na mas hababa sa 250 mm (10 dali).

Midbid an mga desyerto sa dikiton na marhay na pagsuporta sa buhay. Mapupwedeng totoo ini kumpara sa mga mas basa na lugar, minsan nganì parating may halangkaw na biyodibersidad an desyerto, kabali an mga hayop na nagdadanay na tago (urog na kun may saldang) tanganing mapangatamanan an pagkabasa. Mga 20% kan kadagaan sa Kinaban pigbibilog nin desyerto.

May mga nagkapirang karakteristiko an mga desyerto. Parating pigbibilog ini kan mga basud asin magapong ibabaw. Pigbibilog man an sadit na kabtang kaini nin mga basud na duna na pig-aapod na *erg* a magapong ibabaw (*hamada*). Parating an pagluwas kan mga magapong mga kadagaan, na pigpapabanaag an sait na pag-inam kan daga asin dikiton na marhay na pananom. Mapupwedeng tanayad na natatakluban nin asin an mga irarom kan kadagaan. May kaagid na karakteristiko an mga **malipot na desyerto** alagad nyebe an pangenot na porma nin presipitasyon imbes na uran. An Antartika iyo an pinakadakulang malipot na desyerto (mga 98% an pigbubilog na mahibog na kontinental na sapin nin yelo asin 2% naman an pigbibilog nin mga nakalataw na mga gapo). An Sahara iyo an pinakadakulang desyerto na mainit. An Pankinaban na Aldaw Tumang sa Desertipikasyon asin Tag-alang iyo an pigseselibrar taon-taon tuyong ika-17 kan Hunyo.

## Toltolan